ജനപക്ഷ സിവില് സര്വീസിനായി അണിനിരക്കണം :എന്.ജി.ഒ യൂണിയന് ചെറുതോണി: അഴിമതി രഹിതവും കാര്യക്ഷമവുമായ ജനപക്ഷ സിവില് സര്വീസ് യാഥാര്ത്ഥ്യമാക്കുന്നതിനായി ജീവനക്കാര് കൈകോര്ക്കണമെന്ന് എന്.ജി.ഒ യൂണിയന് ജില്ലാ കൗണ്സില് യോഗം ആവശ്യപ്പെട്ടു. കേരള ചരിത്രത്തില് ആദ്യമായി ഇടതുപക്ഷ ജനാധിപത്യ മുന്നണി സര്ക്കാര് വീണ്ടും അധികാരത്തിലെത്തിയത് സര്ക്കാര് നടപ്പിലാക്കിയ ജനപക്ഷ ബദല് നയങ്ങള്ക്ക് ജനങ്ങള് നല്കിയ അംഗീകാരമാണ് .ഈ സാഹചര്യത്തില് സിവില് സര്വീസിന്റെ സുരക്ഷയ്ക്കും സംരക്ഷണത്തിനും വിപുലീകരണത്തിനുമായി ജനപക്ഷ സിവില് സര്വീസ് യാഥാര്ഥ്യമാക്കണം. ജില്ലാ കൗണ്സില് യോഗം സംസ്ഥാന വൈസ് പ്രസിഡന്റ് എം. വി .ശശിധരന് ഉദ്ഘാടനം ചെയ്തു. .ജില്ലാ പ്രസിഡന്റ് കെ .കെ പ്രസുഭകുമാര് അദ്ധ്യക്ഷത വഹിച്ചു.സംസ്ഥാന കമ്മിറ്റി അംഗങ്ങളായ എസ് .ഓമനക്കുട്ടന്,സി എസ് മഹേഷ് എന്നിവര് സംസാരിച്ചു. ജില്ലാ സെക്രട്ടറി എസ് .സുനില് കുമാര് റിപ്പോര്ട്ട് അവതരിപ്പിച്ചു . എം ആര് ശ്യാം പീരുമേട്,എസ് ഡിനില്കുമാര് തൊടുപുഴ ഈസ്റ്റ് ,കെ സുലൈമാന്കുട്ടി കുമളി, എന് കെ ജയദേവി തൊടുപുഴ വെസ്റ്റ്, പി എസ് രഞ്ജിത്ത് ദേവികുളം,ജെയിംസ് ജോണ് ഇടുക്കി, സോജന് തോമസ് അടിമാലി,കെ വി രവീന്ദ്രനാഥ്ഉടുമ്ബന്ചോല,വിനോദ് കുമാര്കട്ടപ്പന എന്നിവര് ചര്ച്ചയില് പങ്കെടുത്തു.